Tunel Horelica

Tunel Horelica je tunel na trase diaľnice D3. S portálmi má dĺžku 605 m. Tunel sa začal raziť v apríli 1998. Prerazenie sa uskutočnilo v máji 2002. Dňa 29. októbra 2004 bol tunel, spolu s 6,4 km dlhým obchvatom Čadce otvorený v polovičnom profile, čím nahradil cestu I/11, prechádzajúcu cez Čadcu.

Na dostavbu druhej tunelovej rúry v súčasnosti prebieha proces stavebného konania a začiatok výstavby je plánovaný na rok 2018.

Hustota dopravy dosahuje podľa SSC v roku 2015 intenzitu 15 053 áut/deň. To znamená, že Tunel Horelica je najvyťaženejším tunelom s iba jedným tubusom.

Referencie

Externé odkazy 
 Tunel Horelica na stránke NDS a.s.

Horelica
Stavby v Čadci
Doprava v Čadci
Diaľnica D3 (Slovensko)